
Sitzungsberichte 


der 
königl. bayer. Akademie der Wissenschaften. 


Philosophisch-philologische Olasse. 
Sitzung vom 2. Dezember 1865. 


Herr Maurer hielt einen Vortrag über 
„die Ausdrücke: altnordische, altisländische 
und norwegische Sprache“. 


Die Classe genehmigte die Aufnahme dieser Abhandlung 
in die Denkschriften. | 


Herr C. Hofmann theilte folgende 


„Altfranzösische Pastourelle aus der Berner 
Handschrift Nr. 389° 
mit. 


C, Bern. 389. f?. 11. r°. 


1. Antre Arais et Dowai. 
defors Gravaille, 
ensi comme chevachai, 


; trovai Perrenelle 
[1865. II. 4.) 21 

en un pr& herbe coillant 
et joliement chantant, 

si com l’ai oie: 

„he Huwes! a blanc tabair, 
vos ne l’en moinres mie“. 


2. Si tost com chosie l’ai, 
tornai vers la belle, 
gentement la saluai, 
baisai sa bouchete, 
Ne respont ne tant ne quant, 
ailn]sseis plux haut ke davant 
chante a voix serie: 
„he Huwes! a blanc tabair etc. 


3. Si tost comme retornai 
vers la pucelete, 
et je l’en cuidai porteir 
per davant ma celle, 
quant mi compaignon huant 
 vindrent apres moi huchant 
per lor estoutie: 
„he Huwes! a blanc tabar 
vos ne l’en moinres mie“. 


II. 


Pastorelle. 
C.. Bern. 389, f°. 15. ®), Ä Thiebaus de Nangis. 


1. A douls tens pascor 
me levai matin 
et por la chalor 
errai mon chamin, } 
gardai devant moy, 

deleis. I. anoy 
en. I. praielet 
lai choisi Guion 
ki se gamentoit. 


Celle pairt tornai 
mon cheval tout droit 
et li demendai, 

porcoi il ploroit? 

il me respondit: 
„sire, trop l’ai dit; 
maix Perrins ait tort. 
A pouc ne m’ait mort, 
se ne seit porcoi.“ 


„Paistres, coi ke soit, 
li ais tu mesfait?“ 
„Dire, par ma foil 
saichies, ke non al, 
ne nul vilain plait 

ne li porchaissai; 
maix s’ait fait Marot, 
ke dist k’en cest boix 
’autrier la baixai.‘ 


„Paistres, ne tant chaut 

lai ton gamenteir. 

G’irai en cest bois [lies gaut] 
mon cors deporteir; 

se g’i truis Robin, 

Guion ne Perrin, 

je les amoinrai 

et la paix ferai 

et d’eaus et de toi.“ 


21 * 

5. Je me chevachai 
mon cheval a dos, 
a veux [l. voix] escriait 
Perrins et Margot: 
„Robins, ou ies tu? 
jai tiert chier vandus 
li baisiers Marot 
ke en cest vert boix 
feis davant nos.“ 


6. Celle pairt tornai 
mon frain abandan, [l. a bandon] 
gardai devant moi, 
s’ai choisi Guion 
et son parenteit 
k’estoient armeit 
de lors wanbixons, 
haiches et baistons 
portoient tuit troi. 


IT. 
B, Bern. 389. _f?. 32. vw”. 


1. Belle Aelis une jone pucelle 
Gardoit aignials lonc une fontenelle 
per un matin 
aikes pres d’un vies molin. 
Tint un mastin 
loiet en sa cordelle 
por la poour d’Isangrin. 
Vait regraitant son meschin, 
chantoit ceste chansonnete: 
„Tuit li amerous — se sont endormi, 
Je suibelle et blonde, — se n’ai point d’amin.“ 


2. 

D’amors sospris 

m’en voix vers la tousete, 

Et se li dix: 

„ameis moy, suer doucete. 

A vos m’enclin, 

loisul amin 

enterin 

aureis en moy. 

Suer doucete, 

foi 

ke je doi 

saint Martin! 

chainxe vos donrai de linc 

et grant cote de brunete. 

A vos me doing et otroi.“ 
Je li ai tout mon cuer doneit, 
si n’en ai point aveuc moy. 


Elle ot paor, 

si en deyint plux belle, 

de la color 

semblait roze novelle. 

Tous m’esjoi 

de la biaulteit k’en li vi, 
pues li di: 

“ameis moi, ma damoiselle.‘ 
Et elle me respondi: 

“sire, je n’os faire amin 

por ma meire Perenelle, ke sovent me bat le dos. 


Se j’oussexe ameir, j’amaixe. 


Jai en amor 

de si povre tousete 
n’averies honor. 
Trop per sui jonete, 

-mains n’o amin 

ne d’amors pairleir n’oi, 

se vos pri 

c’aillors conteis vos novelles 

ou muels l’entendront de mi.“ 

Lors li ai dit: 

„ales merci 

de vostre amin, blonde et belle, 

ke por vostre amor se muert, a cuer me tient. 


5. Couze viaulz [ouze, juaulx?] et bone robe entiere. 
Senture et gans aureis et amoniere, 

se vos voleis.“ 

Les uiaus [juaus?] li ai moustreis, 

pues dix: „teneis!‘“ 

Lors se fist un pouc moins fiere, 

se nes ait pais renfuseis, 

ains dist: „sires, reveneis, 

je vos doing m’amor entiere. 

Cuers douls, a grant poene me depairt de vos.“ 


IV. 
Pastourelle, 
C. Bern. 3889. f?. 41. r". 


1. Chevachai mon chief enclin, 
plux pensis ke ne souloie. 
Per desous un abeespin 
truis pastoure ki s’ ombroie, 
sente avoit blanche courroie, 
vestu ot chainxe de lin. 
Soule estoit fors c’un mastin, 
ke li retornoit sa proie. 
Deus, tant doucement .desploie, 

quant elle ot ou gaut Robin. 
Nuls ne paisse lou chamin, 
ke volentiers ne la voie. 


2. De mon cheval desceudi 

et li dix: ,„deus vos sault, belle! 
pastourelle, a vos m’afi.‘ 
Lors ait pıris sa massuete, 

a chien tire la cordelle, 

molt se gamente forment; 
maix ceu m’alume et esprant, 
ke je vix per la juselle 

la char desous la mamelle 
plux blanche ke nul airgent. 
Cors si avenant ne gent _ 
n’ot onkes maix pastourelle. 


3. De ceu molt me desconfort, 
ke la vi si esbaihie; 

maix de tant me resconfort, 
k’elle n’est dou boix saillie. 
Je l’enbraisse et elle crie, 
fiert et esgratine et mort, 
jure la vie et la mort, 
k’elle ne m’ameroit mie. 
‚„J’ai amin, faites amie! 

jai ne serons d’un acort; 

a Robin du boix m’acort 

a cui je seux otroieie“. 


4. „Pastoure, se deus me gairt! 
jaurai vostre pucelaige, 

pues ke si trovei vos ai 
soulete en cest boscaige. 

Se vos brai6s, moi k’en chaille, 

car nos sons en perfont gaut.“ 
„Sire, pues k’estes si baus 

de moi faire teil outraige, 
n’ait pastor en cest boscaige 
ne fourestrier en cest gaulft], 
se l’alainne ne me faut, 

ne saiche cest mariaige.‘ 


5. Ne vo plux a li tencier, 
ains l’ai sor l’erbe getee; 
maix as jambes desploier 
lai fut grande la criee. 
Haut crie goule beeie, 
ke l’oirent li bergier, 
et Robins li fils Fouchier 

i ait fait grant asemblee, 
ki d’un baston de pomier 
m’ait la chine mesuree. 
Pues m’ait dit en reprovier: 
„vasauls, retorneis airrier, 
s’en moinres vostre espousee.“ 


Wi 
Pastorelle. 
C. Bern. 389. f?. 53 (alt LV) v°. 


1. De saint Qualn]tin a Cambrai 
chevalchoie I’ autre jour, 
leis un bousson esgairdai, 
touse i vi de bel atour, 
la color 
ot frexe com roze en mai. 
De cuer gai 
chantant la trovai 

ceste chansonnete: 

„en non deu, j’ai bel amin, 
coente et jolif, 

tant soie je brunete.‘‘ 


2. Vers la pastoure tornai 
quant la vi en son destour, 
hautement la saluai 

et di: ‚„deus vos doinst boen jour 
et honor! 

celle, ke si trovei ai, 

sens delai 

ces amis serai.“ 

Dont dist la doucete: 

„en non deu, j’al bel amin, 
coente et joli, 

tant soie je brunete.‘ 


3. De leis li seoir alai 

et li priali] de s’amor. 
Celle dist: ‚je n’amerai 
vos ne autrui per nul tour, 
son [l. sens] pastor 

Robin, ke fiencie Vai. 

Joie en ai, 

si en chanterai 

ceste chansonnete: 

„en non deu, j’ai bel amin, 
coente et jolit, 

tant soie je brunete.“ 

VI 
C. Bern. 889. f?, 65. r". 


Jaike de Cabai [l. Cambrai] li chans sire herelicauba (sic) 


1. Eier [l. Hier] matinet deleis un vert boisson 
trovai touse soule sens compaignon. 
Jone la vi, de m’amor li fix don, 
se li ait dit: ‚„‚damoiselle, 
simple et saige, bone et belle, 
dous cuers plains d’envoixeüre, 
per vostre bone aventure 
et per bone estrainne, 
je vos presente m’amor 
et m’entente debonaire 
sens retraire. ” 
Belle bouche — douce — per baixier, 
je vos servirai tous tens, 
cuers debonaires et frans + 
et plaixans“. 


2. La bergiere m’ait tantost respondut: 
„sire, vo don ne prix pais un festut. 
Raleis vos en, ke pouc vos ait valut 
vostre longue triboudainne. 

Une autre amor me demoinne; 

je n’auroie de vos cure, 

Robins est en la pasture 

cui je seux amie. 

Aleis arriere, 

ke il ne vos fiere; 

c’est folie, — musardie. 

Cest outraie — n’ai je — pais loeit. 

Robins est fel et gringnus, 
se poreis estre ferus 
et batus.“ 


. Quant j’ai veüt, ke per mon biaul proier 


ne me porai de li muels acoentier, 
tout maintenant la getai sor l’erbier 
en mi leu de la praeelle, 

se li levai la gonelle 

et-apres la foureüre 

contremont vers la senture, 

et elle c’escrie: 

„Robin aüe! 

cor pran la messuel‘ 

Je li proie 

ke soit coie. 

Dont s’acoixe, 

noxe 

ne fist plux, 

se menaimes nos solais 

sor l’erbete et sor les glais 

brais a brais. 


Riant juant somes andui assis 

leis le boisson, ki iert vers et foillis. 
Esvos Robin, ki vint tous esmaris; 
trainant sa massuete 

escrie a la bergerete: 

„di val, t’ait il atouchie, 

ne fait poent de velonnie? 

je t’en vengeroie.“ 

„Robin, ne doute; 

c’ancor i seux toute. 

Ne t’esmaie, 


\ 


> 

| paie 
le jugleir, 
k’il m’ait apris a tumeir, 
et je li ait fait dancier 
et bailleir.‘ 


5. Et dist Robins: „onkes mal n’i pensai; 
mais or me di, coment l’apellerai ?“ 

“" Je respondi ke: „Jaiket de Cambrai 

Ä m’apelle l’om, per saint Peire!“ 

Lor ovrit sa panetiere, 

si m’offri de sa manjaille, 

d’un gros pain atout la paille; 

maix ne m’atalente trop. 

Muels amaisse, - 

c’a Marot juaixe; 

maix n’osoie, 

joie 

nos failli, | 

si prix congiet de Robin 

et Marot me fist enclin 

de cuer fin. 


vi. 
C. Bern. 389. f?. 89 (alt XCII.) Jaikes d’ Amiens. 

1. Ge m’en aloie ier matin 
lone un boix esbanoient, 
trespensis d’amors estoie, 
se m’aloie esbatant 
et trovei enmei ma voie. 
pastorelle avenant, 
toute soule apres sa proie 
grant joie demenant, 


[3 

x 


toute en retentist l’erboie, 
si haut aloit noitent: 
„doreleu vadi vadoie!‘“ 
Robin vat appellent. 


Gentement la saluoie, 

pues li voix demandant: 
„belle douce simple et coie, 
cui aleis vos huchant?“ 
„Robin, sire, se l’avoie, 
n’iroie autre querant.‘* 
„Belle, il est leis celle anoie 
ou il vait' donoiant, 

une a une cote bloie 
[sJuaif sovent enbraissant.“ 
Dorelot vadi vadoie! 

Marot i cort errant. 


. Marot trueve l’asemblee, 


si s’escrie a haut cri 
comme femme forceneie: 
„ahi, Robin ahi! 

tres orde gairce provee, 
com mar venis hui ci! 
molt per es baude et ozeie, 
quant me touls mon amin.“ 
Celle respont com dervee: 
„il vos ameroit fi. 

Dorelo vadi vadoie! 

vos l’aveis acoupi.‘ 


. La messuelle ait levee 


Marot quant l’entendi; 
jai en ferist [feist?] armeüre 

quant Robins li toli. 
Grant bufe Ii ait donee 
et molt bien la batı. 
Marot toute eschevelee 
vers moi s’en afoit. 

Por ceu ke fust plux iree, 
tout en plaignant li dis: 
‚„doreleu vadı vadoie! 
Marot, grant honte ait si. 


5. Marot, vostre mercerie 
pouc prixe, ce veeis, 
cil k’ensi vos ait laidie; 
certes c’est grans vilteis. 
Robins vos ait acoupie, 
et vos lui racoupeis. 
Dorelot vadi vadoie! 
un autre amin quereis. 


6. „Marot vostre druerie 
por deu! cor me doneis. 
Je vos ain et ser et prie 
piece ait, bien le saveis.““ 
„Sire, je sui si merrie; 
por deu! ne me gabeis.“ 
„Non fais je, [ma] douce amie, 
ains vos di veritei.‘“ 
Lors l’ai soeif enbraiscie, 
c’a force k’a boen greit, 
dorelo vadi vadoiel 
en fis ma volenteit. 
Quant vint a la departie, 
si chante aval les preis: 
„doreleu yadon vadoie! 
‚Robin, tu ies cous proveis,* 

VII. 
Pastorele. 
Cod. Bern. 389. f?. 121. v°. 


1. L’autrier defors Picarni 

jueir m’en alai, 

une pastoure choisi 

ke crioit: ‚‚hahai! 

laise ke ferai? 

jeu ai perdut mon amin,. 
jamaix n’amerai 
nullui de cuer gai.“ 


2. Si tost com j’oi lou cri, 
celle part tornai, 
deleis un airbre foillit 
la belle trovai 
et li demandaı, 
por coi k’elle dist ensi: 
„jamaix n’amerais etc, 


3. Et elle me respondit: 
‚je le vos dirai; 
Robins d’autrui ke de mi 
prist chaipel de glai. 
Sı grant duel en ai, 
ke ne ] puis mettre en obli. 
Jamaix n’amerai etc.‘ 


4. „Belle, pues k’il est ensi, 
vostre amis serai. 
A Robin aveis failli, 
car de voir lou sai.“ (vour sic.) 

Trois fois la baixai, 

et elle onkes pues ne dist: 
„Jamaix n’amerai 
nului de cuer gai.“ 


IX. 
Pastorele. 
(%. :Bern. 389 9.122 7% 


1. L’autrier a doulz mois de mai, 
ke nest la verdure, 
ke cil oixelet sont gai, 
plain d’envoixeüre, 
sors mon cheval l’ambleüre (od.sozs) 
m’alai chevalchant, 
s’oi pastoure chantant 
de jolit cuer amerous: 
„se jJ’avoie ameit un jor, 
je diroie a tous: 
bones sont amors.‘ 


2. Ausi tost com j’entendi 
ceste chansonnete, 
tout maintenant descendi _ 
per desor l’erbete, 
si resgardai la tousete 
ke se desduisoit 
et ceste chanson chantoit 
de jolif cuer amerous: 

„se’ javoie ameit etc. 


3. Tantost comme j’entendi 
celle bergerete, 
maintenant me trais vers li 


soz une espinete, 

et Robins de sa musete 

davant li musoit, 

et elle se rescrioit 

de jolit cuer amerous: 
„se Javoie ameit etc. 


. Lors m’escriaı a haut ton 


sens poent d’arestence: 
„li lous enporte un mouton!“ 
et Robins s’avance, 
s’ai [l. ait] deguerpie la’ dance; 
la blonde laissait 
et elle se rescriait 
de jolit cuer amerous: 
„se j’avoie ameit etc. 


. La pastourelle enbraissai 


ki est blanche et tendre; 
desor l’erbe la getai, 

ne s’en pout deffendre. 

Lou jeu d’amors sens atendre 
li fix per delit, 

et elle a chanteir se prist 


‘de jolit cuer amerous: 

„se javoie ameit. 111. jors, 


je di etc. 


X. 
Unter den Pastourelles. 


Or Bern.:T. 122. r" 
Colins Pansate de Cambrai (Paris nennt ihn Pausaje). 


[1865. II. 4.] 


1. L’autrier per une sentelle 


m’en entrai en un biaul preit, 


22 

.desor cleire fontenelle 

m’asix per joliveteit. 

Desous un airbre rameit 
boutonneit 

ai un douls chant escouteit 
d’une gentil pastourelle; 

plainne estoit de grant biaulteit. 


2. Vestue estoit la donzelle 
si com a dous tens d’esteit 
en un blanc chainxe rideit. 
freioleit 
et pelisson engoleit 
et chemixe belle et blanche 
et texut d’airgent ferreit. 


3. Molt me sut bien la donselle, 
kant la vi de tel ator; 
je li dix: „ma douce amie, 
deux vos doinst encui boen jor!“ 
Elle respont per dousor 
sens irour: | | 
„sire,. deus vos doinst honor 
et medixans mete en biere 
et nos [l.vos] doinst joie d’amors.“ 


4. Je vi bien en son semblant 
maintenant, 
je gaistole mon romans, 
et li dix: „ma douce amie, 
a vral cors deu vos comant.“ 
et elle me respondit: } 
‚J' [ai] amin [et] bel et gent, 
se ne veul pais chainge faire 
de draip d’or a boukerant.‘ 


C. 


C. Bern. 389 fe, 
TE: 

XI. 
Pastorelle. 
128. nm. 
L’autrier de coste Cambrai 


jueir m’en aloie, 

lonc un buisson esgairdaa * 

touse, ki s’ombroie. 

Faissoit un chaipel de glai, 

et quant devers li tornai, 

k’elle me chosı, 

se dist ceste chanson si, 

kant vit ke l’aproichoie: 
„Emi deus, est. il ensi, 
c’amors m’ait ensi saixit 
mon cuer ou ke je sole?“ 


. Quant la paustoure [sic] trovai 


faissant si grant jole, 

deleis li seoir m’alai 

desous la codroie 

et li dix, ne lı cellai: 

„belle, le cuer aveis gaı, 

aveis poent d’amin?'* 

et elle me respondi: 

„por coi donkes diroie: 
Enmi deus, est il ensi“ 


Plux la vi, plux l’aprochai, 

plux la regardoie, ' 
molt doucement li pria [l. priai] 
ke s’amor fut moie; 


et quant jeu plux en pairleu [l. pairlai] 


et je moins i esploitai, 

dont molt m’esbaihi; 

ains dixoit de cuer jolit, 

quant je plux en pairloie: 
„Enmi, deus est il ensi“ 


4. Quant vi, riens n’i conquestai 
e£ mon tens perdoie, 
entreacollant l’eslaissai, 
dont molt me deroie, [l. dervoie] 
et arriere retornai. 
Por moi conforteir chantaı, 
quant dou boix issi, 
et di por metre en obli 
les aneus ke j’avoie: 
„Enmi deus, est il ensi‘ 


5. Et quant partir m’en ceuidai, 

se vi lons l’erboie 

son amin crieir hahai 

et corre a la voie, 

et dixoit: „deus, ke ferai! 

je voi bien, tout perdut ai, 

el [l. ele] m’ ait trait. 

Jamaix ne dirai ensi 

por chose ke je voie: | 
‚„Enmi deus, est il ensi 
c’amors ont ensi saixit 
mon cuer ou ke je soie?“. 


XII. 


| Anonym. 
C. Bern. 389, f°. 128. r°, 


‘1. L’autrier me chevalchoie 
toute ma senturelle, 

trovai enmei ma voie 

cortoise pastourelle, 

lou cors ait [l. out] bel et avenant, 
la color vermaillete. 

Si tost com je la vi 

et je li prix a dire: 


‚„Belle, deus soit a ti, 
lı fils sainte Marie! 

ki de toi fist bergiere, 
li cors deu le maldie! 
s’or ne fuissiez — a tel mestier, 
ou je vos voi ci mise, 
li fils lou roi en fust molt lies, 
s’il eüst teille amie.‘ 


„Sire, teille com soie, 

ne me quereis hontaige. 
Se je gairde mes bestes 
soulete en cest erbaige, 
s’ai jeu et parens et amis. 
Se riens me voleis faire, 
vos sereis pris et retenus; 
mes oncles est li maires.“ 


„Douce plainne d’orguel 

et de grant felonnie, 

ne vos faites si fiere 

por home ki vos: prie. 

Dame sereis, — se vos voleis, 
de boix et de riviere; 

jamaix aignialz ne gairdereis 
en preit ne en bruiere‘“. 
„Sire, vos biauls pairleirs 
m’ait a Robin tolue. 


Ev) 

Et vostre doulz regairs 
m’ait a vos detenue. 


Or descendeis, — se vos voleis; 
sor l’erbe ke poent drue, 
de moi fereis — vos volenteis. 


Onkes ne fui vencue.“ 


5. Mist son pi& jus dou destrier, 
se descent en l’erbaige, 
trois fois si l’ait baixie 
en une randonnee; 
et pues si li — ait dit: ‚‚amis, 
ceste guerre est finee; 
quant vos trespaissereis per ci, 
m’amor vos iert doneie.‘“ 


XIIT. 
f?. 128. v°. 

1. L’autrier chevachai pensis, 
d’ire pris estoie, 
pres dou boix joste un lairis 
vi moneir grant joie 
pastoure de grant bador 
toute soule sens pastor. 
„Ohanteis, respondeis tuit: 
ke bien fust elle nee! 
he amis, li biaus lı doz, 
trop m’aveis obliee.“ 


2. Vers li m’en voix sens. targier, 
biaul l’ai saluee: 
„belle, deus vos doinst boen jor 
et vos [od. nos] doinst grant joie.“ 

„Sire, deus l’otroie 

et vos doigne ancui boen jor 

et a tous sous deshonor 

ke vers lor compaignetes - 
loiaul cuer n’ont; 

li cors deu les maldie! 

je n’ai pais amoretes, 

amoretes a mon vouloir, 

si en seux moins jolive.‘ 


3. „Jolive ne seux je pais 
n’estre ne devroie, 

car amoretes n’ai pais 

si com je souloie; 

maix se je trovoie, 

ke m’amaist sens fauceteit, 
en plux grant joliveteit 
auroie tout mon cuer mis. 
J’ai apris a bien ameır, 
deux m’en doinst joir!“ 


r 


„fouse, molt per aveis chier, 
c’amors vos maistroie; 
s’averies moi ensignier 
coment j’ameroie [fehlt ein Vers] 
faulz jangleor menteor 

ke nos font vivre a dolor.“ 
„Sire, n’ai6s jai poour, 

ke nuls fins amans 

ne se doit douteir; 

jai por medixans 

ne larai l’ameir.‘ 


5. .,„Ameir vos veul je de cuer, 
belle douce amie, 

pp, 183. v°. 


_ n’en partiroie a nul fuer 


coi ke nulz en die.“ 
Lors l’ai enbraissie, 

en la bouche la baixai 
et sor l’erbe la getai, 

si en ai fait mes voloirs. 
Robins ait trop demoreit 
a la belle reveoir. 


XIV. 


‚ Lautrier me chevalchoie 


tous sous d’Ares [l. Aras] a Dana 
une pastoure trovoie, 

deus! tant belle n’esgardai. 
Gentilment la saluai: 

„belle, deus vos doinst hui joie!“ 
„sire, deus la nos |vos?) otroie, 
tote honor sens nul delai; 

cortois sambleis, tant dirai.‘“ 


. Je descendi sor l’erboie, 


deleis li seoir m’alai 

pues li dix: ‚ne vos anoie, 
belle, vostre amis serai, 

ne jamaix ne vos faudrai. 
Robe aureis d’un draip de soie 
anialz d’or, huve et corroie, 
blans gans anialz vos donrai; 
maix ke vostre amis serai.“ 


3. „Cheveliers, [sic] se dist la bloie, 


de tant vos mercierai; 


fp. 134. v°. 

maix ne sai coment lairoie 
Roignet mon amin ke j’ai; 
il m’aimme, ke bien lou saı. 
Pucelle seux, k’en diroie? 
ne souffrir ne vos poroie; 
maix tant vos afierai, 

ke jamaix ne vos hairai.“ 


„Biaus sire, je n’oseroie, 
ke por Roignet lou lairai. 
S’ıl me trovoit, ke diroie? 
se m’aist deus, je ne sai; 
vostre volenteit ferai.‘ 

Je l’enbresce, elle se ploie, 
lou jeu li fix toute voie 
c’onkes gaires ne tarsal; 
maix pucelle la trovai.- 


XV. 


. L’autrier levai ains jors, 


l’autrier levai ains jors, 

trovai en un destor 

pastoure sens pastor, 

en sa main mireor, 

en l’autre un rain de flor; 

et chantoit per amor: 

„dorelot divai — e ai 

et sai et lai‘“. 1 
Maix en pouc d’ore li chainjait 
ses doreleus — e eus; 

car uns leus 

goule baiee famillous 

se hiert entre ces pors [sic] millors. 

2. Tost perdit son desduit. 
- Evos le louf k’enfuit 

a boix, cui ’kil anuist, 
corrant tout droit — e ois. 
Tout demenois 
me mix en [l.entre] lui et lou boix 
por retenir — ei. 
A departir 
feri lou leuf de tail air, 
ke la proie li fix guerpir. 


3. Elle prent & huchier, 
elle prent a huchier: 
„fereis, franc chevelier; 
car por vostre lowier 
aureis un douls baixier. 
Reveneis per nos — e ou, 
e Robins iert cous; 
et vos m’aveis l’aignial recous, 
n’ai rien perdu — e u, 
joiouse en seu.'‘ 
Robins, kı !’avoıt entendu, 
per felonnie ait respondu: 


4. „Trop tost m’aveis guerpi, 
trop tost m’aveis guerpi, 
quant por vostre delit 
aveis un home elit, 
c’onkes maix ne vos vit. 
Molt se preixe petit 
femme ki a teil fuer 
jete son cuer, 
en an son baixier vant [sic] 
vostre amor est couchas avant. [l.com chasavant] 

5. Elle respont: ‚vasals! 
elle respont: vasals! 
bien muet de son ostal 
ki de bais vient en haut 
et d’apiet a cheval. 
Or ai un novel mal 
ki a cuer me tient — e em [l. ent] 
se m’en sovient, 
vos saveis bien, 
‘ke quant bels vient sor bel, 
trestout — e on [l. ou] 
per sa colour. 
Povre amor n’ait poent de savor, 
quant on la puet troveir millor.“ 


6. Dont la prix maintenant, 
dont la prix maintenant, 
sı l’en portai. corrant 
vers lou boix errammant. 
Elle dist en riant: 
„Robin, deus te saut — ea [l. aut] 
et te resaut! 
jen voix esbanoier ou gal 
por mon delit — e.i. 
un soul petit. 
Se tu m’aimmes tant com tu dis, 
se pran bien gairde a mes barbis.“ 


7. Et quant il en ot fait, 
et quant il en ot fait, 
si s’en torne, s’en vait 
et celle crie et brait 
de celui kı la lait 
et huche: „ke fera1?“ 

Robins, quant l’oi — ei, 

celle pairt vint 

et per ranpone li ait dit: 

„tant graite chievre ke mal gist — e i.““ 
Belle, fait il, li vostre amis 

vos ait laissie com putain vil.“ 


8. Quant celle s’aparsut 
quant celle s’apersut, 
de Robin ke se fut, 
pamee cheit jus, : 
maix ceu ne li valt— eaill.ealt]; 
car Robins saut 
por. 1. baston coillir ou gaut, 
si l’en feri. 


9. Robins siet sous lou pin 
et tient lou chief enclin 
et jure saint Martin 
k’iawe non [l. nen] est pais vin, 
ne poivres n’est comins, 
ne sauge n’est persis, 
ne argens n’est or fins, 
ne cuers de femme fins. 
Fols est kı la croit, 
sil ne la voit 
pendre ou ardoir. 
Femme fait bien ceu k’elle doit; 
c’elle fait mal, — ceu est ces drois; 
c’elle fait bien, c’est contre lois. 
Ea! per un vasaul, 
ke per si paissait a cheval, 
me guerpi celle deloiaul.“ 

XVL. 
C. Bern. 389. fe. 137. v°. 

1. Ou pertir de la froidure, 
k’esteis renovelle, 
ke s’espant la verdure, 
aval la preelle 
lai trovai pastourelle 
leis une fontenelle 
et Robin ki flahutoit, 
apres a son frestel notoit: 
„jai amor novelle. 
Se j’ai ameit, j’ai choisit 
del mont la plux belle.“ 


2. Molt per demonoit grant joie; 
maix tost fut troublee; 
li lous se fiert en sa proie 
la goule beeie. 
Robins saiche s’espee, 
ce l chaice une luee, 
et je vers la pastoure alai, 
molt tres doucement li priai: 
„hault sont li boix, menut ramei, 
aleis soeif, si m’atendeis; 
vostre amor m’ait le cuer enbleit.‘ 


3. „Douce riens, cortoise et saige, 
deveneis m’amie, 
Vos moy sembleis damoiselle 
de grant signorie, 
a vos n’afiert il mie 
de teil biauteit guernie, 
ke deüssies bestes gairdeir,“ 

„Biaus dous sire, de vos ameir 
n’aj je talent n’envie. 

J’ai amin coente et joli 

et je seux sa loiaul amie. 


Sire, je n’ai de vos cure, 

teneis vostre vole, 

aillors quereis aventure, 

ke riens n’en feroie. 

Certes fole seroie, 

se je Robin laissoie 

por vos, ke me lairiös demain.“ 
„Duer doucete, per saint Germain! 
sen'iert jai en ma vie, 


mes amors et les vos — ne ua mie. 


. Je m’asis leis la bergiere, 


se l’ai acollee, 

presentai li m’amoniere 

k’est a or broudee; 

elle l’ait resgairdee, 

ne l’ait pas renfusee. 

Je de li mes volenteis fix; 
quant je les ou fait, se li dix: 
„belle, or m’aveis gueri. 
S’onkes senti nul mal d’amors, 
belle, or le m’aveis meri.“ 


XVv1. 


‚1. D’autrier m’iere levais, 


sor mon cheval montais, 
fui por deduire alais 

leis une praierie. 

Ne fui gaires aloignais, 
quant me seux arestais, 
si descendi el prais 

sous une ente florie, 

s’ai Ermenjon choisie; 
onkes rose espanie 

ne fut teil ne christauls. 
Vers li voix lies et baus; 
car sa: biaultez m’en prie. 


. Quant la fui aprochans, [l. aprochais] 
dix li: „‚suer, cor m’amanz! [l. amaiz] 
honorande en serais 
en toute vostre vie.“ 

„Sire, ne moi gaibais, 

ne saip ou troverais 

femme cui amerais, 

plux riche et muels vestue.‘ 
„belle, je ne quier mie 
enameir signorie; 

sens me plaist et biaulteis, 
dont grant planteit aveis, 

et douce compaignie.“ 


„De folie pairleis, 

ke rıens n’en porterais, 
k’autres est afıais 
d’avoir ma druerie. 

Se tost ne remontais 
et de ci ne tornaıs, 
jai sereis malmonais, 
ke Perrins vos espie, 
et s’aurait grant aie 

de bergiers, s’il s’escrie.“ 

„Belle, jai n’en doutais; 

maix a moi entandais, 

vos dites grant folie.‘ ' 


4, „Sire, a moins je vos pri, 
k’aiös de moi merci, 
ke je revanrai si, 
; si serai malbaillie. 
„Belle, je vos afı, 
se m’aveis a ami, 
n’i aurait sı hardi, 
‚ki outraige vos die. 
Por deu! soiez m’amie.‘“ 
„Sire, n’en pairleis mie; 
por tout ceu ke je vi 
a Limoges mardi, 
ne 1 vos creanterie.“ 


5. „Bergiere, or est ensi, 
fols seux quant je vos pri, 
c’onkes nulz ne joi 
de longue roterie.‘“ 

Lors la traix pres de mi, 
elle gitait un cri 

k’onkes nuls ne !’oi. 

Ne fut pais trop estrive; 
ains m’ait dit cortoisie: 
„sire, g’iere merrie, 
quant vos venistes si; 

or ai lou cuer joli, 
vostre jeus m’ait guerie. 


6. Perrins m’ait engingnie, 
car onkes en sa vie 

si bel ne me servi; 

por ceu se lou defi 

d’un mes de coupperie.“ 

Et Perrins hant [l. haut] c’escrie: 
„je t’ai trop bien servie! 

tu lou m’ais mal meri, 
davant moi m’ais honi; 
jamaix n’aurai amie.‘ 

„lais gairs, deus te maldie! 
se j’ai fait (trop) compaignie 
a cest chevelier si, | 
de coi t’ai je honi? 

il ne m’enporte mie.“ 


a 


C. Bern. 389. fe. 139. v°. 


[1865. IL. 4.] 


1. L’autrier me chevalchoie, 


leis une sapinoie 
trovai pastoure coie, 


k’enki gairde sa proie 


soule sens compaignon; 

n’ot o li c’un gaignon 

lieit de sa corroie. 

Li lous saut d’un bousson, 

si ait pris un mouton 

aincois ke nuls ne le [l. 1] voie. 


. Elle ploure et larmoie, 


ne seit ke faire doie, 
tire sa crine bloie. 
Celle pairt ting ma voie, 
regardai sa faisson, 
sa bouche et son menton, 
23 

sa gorge ke blanchoie; 
pues dix a Marion, 
k’elle laist :Robeson, 
's& proie li randroie. 


3. Celle, ke molt c’esmaie, 
ait dit ke seroit moie, 
se je ceu li randoie, 
son. pucellaige auroie. 
Lors me mis abandon 
brochant a esperon, 
sı tressailli la voie, 
un cop de teil randon 
feri el cowignon 
lou louf ke mort ]’avoie. 


4. Ceu fix ke je devoie; 
quant recouse ou la proie, 
elle chante et fait joie, 
et veult ke Robins l’oie, 
lors dist en sa chanson: 
„aide Robeson! 
tes secors me desloie.“ 
J’entent a sa raixon, 
ke me tient por bricon 
et del tout me flavoie. 


5. Quant vi, ke la bergiere 
me fist si laide ckiere, 
errant en la brueire 
descendi tant lochiere, 
pues li dix en riant: 
„belle, mon covenant 
veul sors ceste jonchiere; 
la vostre aveis avant, 

or est bien avenant, 
ke la moie requiere.‘ 


6. „Freire, se deus t’aie! 


SS 


ne moi quier velonnie; 
car autrui seux amie, 

si ai ma foi plevie 

a Robin del sausoi. 

S’il me trovoit o toy, 

je seroie honie.“ 

Bien persu son deloi, 
pues li dix: „per ma foi! 
vos ne m’eschaipeis mie.‘ 


Maintenant sens demoure 

elle crie et si plore, 

dist: „Robin trop demoure.‘‘ [fehlt ein Vers] 
Fix en ma volenteit 

tant ke j’ou a planteit 

de li en petit d’oure. 

Robins vint escouteir, 

s’out s’amie crieir 

et dist: „deus te secorre!“ 


Robins sens demorance 
vint en grant esmaience, 
bien voit per sa samblance, 
k’el jeu de picenpance 

ont grant joie ambedui. 
Pues dist; „conehieis sul, 
si fau & covenances, 

tu ais fait autre Ami; 
quant ma foi te plevi, 

bien deceüs m’enfance. 


23° 

XIX. 
Pastorelle. 
C. Bern. 389. fe. 194. v°. 


1. Quant fuelle chiet et flor fault, 
k’oxillon perdent lor chant 
por iver ki les asault 
et les tormente forment, 
un jor.a la grant froidure 
chevachoie m’anbleüre, 
s’ai trovee 
pastourelle ..... 
soule sens son pastourel. 
Chaipe grixe ot afublee, 
s’avoit en son chief chaipel. 


2. De joie mes cuers tressaut 
quant la vi soule venant; 
onkes maix, se deus me saut! 
je ne vi si bel enfant. 

De sa biaulteit, k’elle ot pure, 
cors ot gent, belle faiture 
plux ke feie. 

Gentement l’ai saluee. 

et dix: „suer, se vos est bel, 
de moi sereis bien amee, 
s’avereis amin novel.“ 


3. „Certes, sires, poue vos valt 
kanke vos :aleis querant. 
Teils cuide panre, ke fault; 
ensi ferais maintenant. 

Je n’ai de vostre amor cure; 
car je seux toute seüre 
et bien fie, 

ke se vos m’avies honnie 

et sı tolue m’onor, 

bien tost m’averies guerpie 
et j’en remanroie en plours.“ 


. Quant je vi ke por proier 


ne por prometre juel 

ne la poroie plaixier, 

k’en feisse mon arvel, 

jetai lai enmi l’erboie. 

Ne cuit pais, k’elle ait grant joie; 
ains sospire, | 

ses poins tort, ses chavols tire 

et quiert son eschaipement, 

Et pues la fix je bien rire, 

tant l’acollai doucement. 


. A departir me dist: „sire, 


per si reveneis sovent. 
Vostre jeus pais’nen empire, 
muels valt ke 1 comencement.“ 


XXX. 
Pastorelle. 


C. Born. 389. fP. 195. re. _ Jocelins. 


.4 


1. Quant j’o chanteir l’aluete 
et ces menus oxillons, 
et je sent de violetes 
odoreir tous ces bouxons, 
lors est bien drois et raixons, 
ke de chanteir m’entremete 
por la belle Amelinete 
cui je vi gairdeir moutons. 

Chantoit une chansonnete, 
dont molt me plaissoit li sons. 


2. Je me traix vers la tousete, 
si guerpi mes compaignons, 
pues li dix: „‚douce amiete, 
cist jors vos soit cleirs et bons. 
Dous cuers, amors me semont 
k’en vos servir tout me mete, 
k’onkes si amerousete, 
se m’est vis, ne vit nuls hom. 
S’or deveneis m’amiete 
molt bone vie moinrons.“ 


„Biaul sire, se deus me voie! 
vos en pairleis en pardon; 
jai de m’amor n’aureis joie, 
c’autrui en ai fait le don. 

Se si vos trovoit Symon, 

ki de m’amor se. coentoie, 
aidier ne vos i poroie, 

ke ne fuissies de baston 
tueis enmi ceste voie 

ou depescies de gaignons.“ 


= 


4. „Belle, trop cowairs seroie, 
foi ke doi deu et ces nons! 
se jai proier vos laissoie 
por vilain ne por gaignons. 
Se de vos un biaul respons 
de vostre boen cuer Avoie, 
certes plux hardis seroie, 
ke n’est leupairs ne lions,. 
et plux de dix en vancroie 
de teils vilenes garsons.“ 

5. „Molt vos oi vanteir, biaul sire, 
d’estre lie por moie amor; 
maix toul [l. tout] eil vos orai dire, 
quant vos oreis mon pastor; 
car, se deus me doinst honor! 
n’ait si bel home en l’empire, 
quant de mes euls lou remire, 
ne bergier de teil vigor. 
Jai n’aureis talent de rire, 
quant vos yaireis son irour.“ 


6. Evos lou pastor plain d’ire, 
ki jalous. fut de s’amor. 
Vers moy vint, si me remire 
com hons plains de grant folor, 
pues si m’ait dit per irour: 
„teneis vostre voie, sire, 
dame deus vos puist maldire, 
se plux la proies d’amors; 
car, si m’aist nostre sire| 
faire i poeis lonc sejor.“ 


7. Lors n’o je talent de rire, 
quant irie vi le pastor. 
N’eüsse mestier de mire 
s’il m’eüst ataint le jor. 
Li vilains per grant vigor 
son arson toise et entire, 
d’un kairel me cuide occire, 
et je montai, si m’en tor; 
maix tant vos puis je bien dire, 
k’ains maix n’o si grant paour. 

8. Elle me comence a dire: 
„revenez arier, biaul sire, 


je vos otroi mon amor.“ 

